經數: 一九七一

經名: 淨土境觀要門

頁數: 二九一

上	欄

我身耶. 此譬顯然人自不達耳. 問約心觀佛

定爲外. 境乃屬於妄. 其義顯然無可疑者. 用

於三觀體此妄境成妙三諦願示其相. 答如

觀白女一心一意專想不移. 了了分明能了

此境. 具足諸法此相爲從我身得. 爲從我心

得. 佛不從我身得. 不從我心得. 不從我身得

佛心. 不從我心得佛色. 何者若是心佛無心.

若是色佛無色. 不可以色心心三菩提. 所觀

之境旣空. 能觀之觀亦寂. 能所俱亡不落情

想. 空雖不可得隨念卽見. 如鏡照面像現其

中. 又如比丘觀骨起種種光. 此無持來者亦

無有此骨. 皆意作耳. 悉如幻化假. 佛本不

曾來我亦無所至. 心不自知心心不自見心.

心有想則癡. 無想是泥洹. 是法不可示. 皆念

想所爲. 設有念亦無所有空耳. 中三觀就能

觀邊論. 三諦就所顯邊說. 諦觀不二能所一

如. 故祖師云. 三諦三觀三非三三一一三無

所寄諦觀名別體. 復同是故能所二非二斯

之謂也. 問一心三觀三諦一境. 不前不後方

是圓頓三昧. 據上所論似如次第一心義之

何在. 答說雖前後用在一時. 且如照此白女

卽是我心. 心外無法法法□得是空. 其相宛

然是假. 假卽是境. 空卽是觀. 了了通達不爲

境所染亡假也. 了了通達不爲智所淨亡空

也. 非染非淨. 境觀雙絶能所頓亡. 卽是中

道何有前後耶. 若論假觀亦復如是. 白女宛

然如骨起光是假. 其相□得是空. 此無持來

者. 亦無有此骨是中也. 若論中觀了此白女

非空非假. 若心有想則癡. 無想是尼洹. 是

中	欄

法不可示皆念想所爲亡二邊也. 旣其雙亡

必也雙照. 以雙照故空假宛然. 亡照同時不

可前後. 是則一空一切空三觀俱空. 一假一

切假三觀俱假. 一中一切中三觀俱中. 不前

不後絶思絶議. 問淨土依正在十萬億刹外.

何云唯心淨土本性彌陀. 又經云阿彌陀佛

去此不遠耶. 答此義須約三諦三觀說之其

疑方解. 何者就不失自體東西宛爾邊. 何妨

在十萬億刹之外. 卽妙假也. 就同一性體不

隔女釐邊. 卽妙空也. 就不一不異二相亡泯

邊. 卽妙中也. 亦是一卽一切故不妨遠. 一切

卽一故不妨近. 非一非一切故不遠不近. 以

例取捨不取不捨. 合散不合不散等莫不皆

然. 具如止觀前六章. 依修多羅廣開妙解直

論諸法本眞. 無非三諦妙法. 由此理具方有

事用. 以卽假故不失自體. 不遠而遠往生彼

土. 復由卽空故同一性體故. 以佛力故. 三昧

力故. 一念能見故. 心在定故. 如迪指頃故. 不

近而近實不往生雙非二邊. 非生非不生事旣

卽理便是妙事. 但佛世根利隨擧其一必具

三. 故小彌陀偏語其遠. 十六觀經偏語其近.

旣其遠近雙照必也遠近雙寂. 是則近遠非

近非遠. 生卽無生無生卽生非生非不生.

今人隨語生解偏執一邊不能圓解. 故十疑

論云. 今人聞生便作生解. 聞不生便作不生

解. 正墮此責也. 悲夫. 若不約理具三法. 而

論事用三法. 則遭從心生法之過. 復招緣理

斷九之譏. 豈是圓頓法門. 若不爾者. 何故妙

宗引般舟三昧經三力爲證. 一佛力. 二三昧

下	欄

力. 此二非事用耶. 三者本功德力. 此非理具

耶. 然末代行人而欲立行造修. 須揀入理之

門起觀之處. 以衆生在迷未悟理故. 故至第

七正修章中. 方論陰等十境的揀所觀. 今亦

如是如前所辯. 良由於此不見此意豈不惑

哉. 問唯心淨土之唯心與本性彌陀. 及十不二

門唯色唯心之唯心同異如何. 答唯心淨土.

是所觀陰境. 本性彌陀. 是所顯法門亦是能

觀觀法. 各擧一邊意在互顯. 若十不二門約

三諦. 妙色妙心而論唯心. 故云非色非心空

也. 而色而心假也. 唯色唯心中也. 此乃直約

中道絶待而論. 名爲妙色妙心. 豈與唯心淨

土所觀陰心同日而語. 熟看金Ｃ指要自見

Ｃ否. 若觀二菩薩身相旣同彌須揀別. 經云.

但觀首相知是觀世音. 如是大勢至. 首相者.

觀音頂上有一肉□. 如未開蓮瑩淨紅鮮. 大

勢至於肉□上. 有一寶甁盛諸光明. 若念此

菩薩名時須觀此相. 若念淸淨海衆時. 須想

三乘諸天. 圍繞一佛二菩薩也. 所論境觀之

相悉例上可知. 若不精揀何稱圓修. 是故不

能已也. 信筆述此老眼昏華不及檢文多有

疏脫. 觀者恕之. 至大三年冬至前三日

淨土境觀要門(終)

經數: 一九七二

經名: 淨土或問

頁數: 二九二

上	欄

1淨土或問序

參禪余所不去. 念佛亦非去者. 禪主見性. 佛

念離塵. 竊謂念佛一門實爲禪敎共履之通

途. 亦士庶同遊之捷徑. 可不信哉. 世之學者

參禪有禪病. 作佛有佛魔. □緣去聖時遠. 源

流異別比比有之. 孰能□絶. 而元之天如則

禪師. 宗說俱通人天規則. 可謂劍離寶匣爲

斬不平. 藥出金甁以□比□. 遂於無疑中巧

設疑情. 無問處而興問目. 目之曰淨土或問.

共二十六則. 所謂拔本塞源窮諸識念者也.

若其信得及. 淨念相繼. 觸目西方. 歸心淨土.

奚以爲文哉. 如或執妄謬解. 姸醜不分. 白

日迷途. 適越之北者. 取爲司南. 玆有門弟子

洪慈. 募衆流行. 非獨與世之修淨業者共. 亦

足爲不信者之一勸耳. 三宗講主守愚悟勤

識

序   畢

淨土或問全

元師子林天如則著

明雲棲□宏編

弟子廣信校

天如老人方宴默於臥雲之室. 有客排□而

入者. 禪上人也. 因命之坐. 坐久夕陽在□. 篆

煙將滅. 客乃整衣起立. 從容而問曰. 竊聞

永明壽和尙稟單傳之學於天台韶國師. 是

中	欄

爲法眼的孫. 匡徒於杭之淨慈. 座下常數千

指. 其機辯才智雷□風飛. 海內禪林推之爲

大宗匠. 柰何說禪之外. 自修淨土之業. 而且

以敎人復撰揀示西方等文. 廣傳于世. 及作

四料揀偈. 其略曰. 有禪無淨土. 十人九蹉

路. 無禪有淨士. 萬修萬人去. 看他此等語言

主張淨土. 壁立萬□無少寬容. 無乃自屈其

禪而過讚淨土耶. 此疑非小. 師其爲我辯之.

答曰. 大哉問也. 當知永明非過讚也. 深有功

於宗敎者也. 惜永明但擧其綱. 而發明未盡.

故未能盡遣禪者之疑也. 余□學禪. 未□淨

土. 然亦嘗涉獵淨土諸書. 稍知其Ｃ. 本是

易行易入之方. 亦是難說難信之法. 所以釋

迦慈父現在世時. 爲諸弟子說彌陀經. 預知

末法衆生少能信向. 故引六方諸佛出廣長

舌說誠實言. 以起其信. 以破其疑. 及於經末.

因諸佛所讚. 乃復自言. 當知我於五濁惡世

行此難事. 爲一切世間說此難信之法. 是爲

甚難. 此皆苦口丁寧勸人信向矣. 且大悲世

尊垂救末劫. 凡金口所宣. 一偈一句而人非

人等莫不信受奉行. 獨於淨土之說. 則間有

疑者何哉. 良由淨土敎門至廣至大. 淨土修

法至簡至易. 以其廣大而簡易故. 聞者不能

不疑焉. 所謂廣大者. 一切機根攝收都盡. 上

而至於等覺位中一生補處菩薩亦生淨土.

下而至於愚夫愚婦與夫五逆十惡無知之

徒. 臨終但能念佛悔過. 歸心淨土者. 悉得往

生也. 所謂簡易者. 初無艱難勞苦之行. 又無

迷誤差別之緣. 但持阿彌陀佛四字名號. 由

下	欄

此得離娑婆. 得生極樂. 得不退轉. 直至成佛

而後已也. 其廣大旣如彼. 其簡易又如此. 故

雖智者亦不能無疑焉. 汝如知此. 則知永明

之讚深有意焉而非過也

問曰. 廣大簡易旣聞命矣. 如禪宗悟達之士.

旣曰見性成佛. 其肯復心淨土之生乎. 答曰.

汝未之知耳. 悟達之士政願心生. 古人云. 不

生淨土. 何土可生. 汝但未悟. 使汝旣悟. 則汝

淨土之趨萬牛不能挽矣

問曰. 佛祖出世爲度衆生. 學者但患大事不

明. 大事旣明. 當行佛敎. 隨類化身. 入泥入水

不避生死. 廣度生靈. 今悟達之士心生淨土.

則厭苦趨樂. 不顧他人. 此非吾所願也. 答曰.

見卵而心時夜. 何太早計耶. 爾將謂一悟之

後習漏永除便得不退轉耶. 爾將謂一悟之

後更無遍學佛法修行證果等事耶. 爾將謂

一悟之後便可上齊諸佛入生入死不受障緣

之所撓耶. 審如是. 則諸大菩薩修六度萬行.

動經□河沙數劫者. 寧無愧於汝耶. 古敎有

云. 聲聞尙有出胎之昧. 菩薩亦有隔陰之昏.

肉近時薄解淺悟而自救不了者乎. 縱有悟

處深遠見地高明. 行解相應志在度人者. 柰

何未登不退. 力用未充. 居此濁惡化此剛强.

此亦先聖之所未許. 如以未完不固之舟濟

多人於惡海. 自他俱溺. 其理必然. 故往生論

云. 欲遊戱地獄門者. 必生彼土得無生忍已.

還入生死救苦衆生. 以此因緣心生淨土. 又

先聖有云. 未得不退轉位. 不可混俗度生. 未

得無生法忍. 要須常不離佛. 譬如□兒常不

經數: 一九七二

經名: 淨土或問

頁數: 二九三

上	欄

離母. 又如弱羽只可傳枝. 今此國中釋迦已

滅彌勒未生. 而肉四惡趣苦因果牽纏. 外道

邪魔是非扇亂. 美色淫聲之相惑. 惡緣穢觸

之交侵. 旣無現佛可依. 又被境緣所撓. 初心

悟達之人. 鮮有不遭其退敗者. 所以世尊殷

勤指歸極樂者. 良有以也. 蓋彼彌陀現在說

法. 樂土境緣種種淸淨. □依彼佛忍力易成.

高證佛階. 親蒙授記. 然後出化衆生. 去來無

□也. 以是之故. 雖上根利器. 猶願託生. 肉汝

中下之輩初得發明者乎. 豈不見. 觀佛三昧

經中. 文殊自□宿因謂. 得念佛三昧常生淨

土. 世尊復記之曰. 汝當往生極樂世界. 又

不見. 華嚴經中. 普賢勸進善財童子海會大

衆. 以十大願主導歸極樂. 其偈云. 願我臨

欲命終時. 盡除一切諸障□. 面見彼佛阿彌

陀佛. 卽得往生安樂刹. 又云. 彼佛衆會咸淸

淨. 我時於勝蓮華生. 親睹如來無量光. 現

前授我菩提記. 蒙彼如來授記已. 化身無數

百俱□. 智力廣大遍十方. 利樂一切衆生界.

又不見. 入楞伽經中. 授記龍樹偈云. 南天竺

國中. 大名德比丘. 厥號爲龍樹. 能破有無宗.

世間中顯我無上大乘法. 得初歡喜地. 往生

安樂國. 又不見. 起信論中. 馬鳴菩薩有. 心生

之願. 無量壽論. 天親菩薩有願往之心. 又不

見. 大寶積經中. 印許淨飯王及七萬釋種同

生安養. 十六觀經中. 指示韋提夫人及五百

侍女同覲彌陀. 且淨飯韋提等. 皆是現得無

生法忍. 西竺似此之流. 不可得而勝數矣. 東

土如廬山遠公合社高人. 天台賢首諸宗尊

中	欄

者自行化他. 曰僧曰俗同生淨土者. 又可得

而勝數耶. 只如文殊普賢大菩薩也. 善財海

衆遍參知識. 悟同諸聖者. 馬鳴龍樹等亦菩

薩也. 亦禪宗以爲大祖師也. 此諸聖人所悟

所證. 比今悟達之士. 爲何如哉. 彼尙願生

樂國. 親近彌陀. 而汝一悟之後. 更不心生. 則

龍樹馬鳴普賢文殊等. 寧無愧於汝耶. 今汝

何不自□其心自量其力. 所修所證. 誠有過

于二菩薩二禪祖者乎. 所參知識所悟佛性.

誠有過於善財海衆者乎. 所得無性法忍受

佛印證. 誠有過於淨飯韋提者乎. 淨飯國王

佛之父也. 七萬釋種佛之親屬也. 淨土之

生□無利益. 佛1忍自誤其父與親屬乎. 向謂

得無生法忍者可許混俗度生. 今其父王親

屬旣得此忍. 而尙記往生. 則汝心護持保養

之意. 豈不深且遠乎. 多見今之禪者. 不究如

來之了義. 不知達磨之玄機. 空腹高心習爲

狂妄. 見修淨土則笑之曰. 彼學愚夫愚婦之

所爲. 何其鄙哉. 余嘗論其. 非鄙愚夫愚婦

也. 乃鄙文殊普賢龍樹馬鳴等也. 非特自迷

正道. 自失善根. 自喪慧身. 自亡佛種. 且成謗

法之業. 又招鄙聖之映. 佛祖視爲可哀憐者.

於是永明和尙深憐而痛哀之. 剖出心肝主

張淨土. 旣以自修. 又以化世. 故其臨終預

知時至. 乃有種種殊勝相現. 甚至舍利鱗□

于身. 嘗有撫州一僧. 經年旋繞其塔. 人問其

故. 僧曰. 因病入冥. 閻王以陽數未艾. 得放還

生. 乃見殿左. 供養□僧一[&FFFF]#閻王禮拜殷勤.

遂叩主吏. 吏曰. 此永明壽禪師也. 其修行精

下	欄

進. 徑生極樂上品. 王以爲希有. 故圖像而禮

敬之. 夫永明旣悟達摩直指之禪. 又能致身

於極樂上品. 以此解禪者之執情. 以此爲末

法之勸信. 故余謂其深有功於宗敎者此也.

豈特永明爲然. 如死心新禪師. 作勸修淨土

之文有云. 彌陀甚易念. 淨土甚易生. 又云. 參

禪人最好念佛. 根機或鈍. 恐今生未能大悟.

且假彌陀願力接引往生. 又云. 汝若念佛不

生淨土. 老僧當墮拔舌地獄. 又如眞歇了禪

師作淨土說有云. 洞下一宗皆務密修. 其故

何哉. 良以念佛法門徑路修行. 正按大藏. 接

上上根器. 傍引中下之機. 又云. 宗門大匠已

悟不空不有之法. 秉志孜孜於淨業者. 得非

淨業之見佛簡易於宗門乎. 又云. 乃佛乃祖

在敎在禪. 皆修淨業同歸一源. 入得此門. 無

量法門悉皆能入. 至如天衣懷禪師. 圓照本

禪師. 慈受深禪師. 南嶽思禪師. 法照禪師.

靜靄禪師. 淨慈大通禪師. 天台懷玉禪師. 梁

道珍禪師. 唐道綽禪師. 毘陵法眞禪師. 姑蘇

守訥禪師. 北[&FFFF]#簡禪師. 天目禮禪師等諸大

老. 皆是禪門宗匠. 究其密修顯化. 發揚淨土

之旨. 則不約而同. 豈特諸大老爲然. 余嘗聞

一老宿言曰. 合五家之宗派. 盡天下之禪僧.

悟與未悟. 無有一人不歸淨土者. 因問其故.

乃曰. 如百丈大智海禪師. 是江西馬祖傳道

之的子. 天下叢林依他建立. 從古至今. 無一

人敢議其非. 天下淸規依他擧行. 從始至末.

無一事敢違其法. 看他爲病僧念誦之規云.

集衆同聲擧揚一偈. 稱讚阿彌陀佛. 復同聲

經數: 一九七二

經名: 淨土或問

頁數: 二九四

上	欄

稱念南無阿彌陀佛. 或百聲或千聲. 回向伏

願云. 諸緣未盡. 早遂輕安. 大命難逃. 徑歸安

養. 此非淨土之指歸乎. 又看他津送亡僧. 大

夜念誦回向伏願云. 神超淨域. 業謝塵勞. 蓮

開上品之花. 佛授一生之記. 此非淨土之指

歸乎. 至於□毘之際. 別無所爲. 但令維那

引聲高唱南無西方極樂世界大慈大悲阿彌

陀佛. 如是十唱而大衆十和. 總名之曰十念

也. 唱畢復回向云. 上來稱揚十念資助往生.

此非淨土之指歸乎. 自百丈以來. 凡所以津

送禪僧. 皆依此法. 然則所謂合五家之宗派.

盡天下之禪僧. 無有一人不歸淨土者. 豈不然

乎. 以余觀老宿所引之言. 誠有所據. 而不容

辯矣. 又因其言遂悟百丈祖師立法之意. 亦

豈無所據而然耶. 汝在叢林津送禪僧. 不知

其幾矣. 此等回向十念. 口□唱過. 耳□聽過.

又不知其幾矣. 汝旣不會祖師之意. 又自不

發省覺之心. 妄謂悟達之士不願往生. 則天

下禪者之執莫汝若矣

問曰. 淨土攝機誠乎其廣矣. 愚不敢復議矣

然亦嘗聞有惟心淨土本性彌陀之說. 愚竊

喜之. 及觀淨土經論. 所謂淨土者. 十萬億

土外之極樂也. 所謂彌陀者極樂國中之敎

主也. 是則彼我條然. 遠在惟心本性之外矣.

果何謂耶. 答曰. 汝言局矣. 不識汝心之廣大

而明妙者矣. 楞嚴云. 色身外□山河虛空大

地. 咸是妙明眞心中物. 又云. 諸法所生惟心

所現. 安有佛土而不在吾心者哉. 當知淨土

惟心. 心外無土. 如大海之現群□. 無一□

中	欄

能外海也. 惟心淨土. 土外無心. 猶衆塵之依

大地. 無一塵不名地也. 又當知先聖有云. 惟

此一心具四種土. 一曰凡聖同居. 二曰方便

有餘. 三曰實報無障□. 四曰常寂光也. 一凡

聖同居土者. 自分二類. 初曰同居穢. 次曰同

居淨. 初同居穢土者. 娑婆之類是也. 居其

中者有凡有聖. 而凡聖各二. 凡居二者. 一者

惡衆生卽四趣也. 二善衆生卽人天也. 聖居

二者. 一實聖. 卽四果. □支. 通敎六地. 別十

住. 圓十信後心. 通惑雖盡報身猶有. 皆名實

也. 二權聖. 謂方便實報寂光土中法身菩薩

及妙覺佛. 爲利有緣. 應生同居. 皆是權也是

等與凡共住. 故云凡聖同居. 四趣共住. 故云

穢土也. 次同居淨土者. 且如極樂國. 雖果報

殊勝非餘可比. 然亦凡聖同居. 何以故. 雖無

四趣. 而有人天. 以生彼土者未必悉是得道

之人. 如經云. 犯重罪者. 臨終懺悔念佛. 卽得

往生. 故知雖具惑染. 亦得居也. 聖居權實類

前可知. 但以無四惡趣故名爲淨. 或曰. 具明

土相. 復多不同. 如無動界. 雖是淨土. 猶有男

女及須彌等. 淨土旣其不同. 穢土亦應不等

也. 二方便有餘土者. 二乘三種菩薩證方便

道者之所居也. 何則若修二觀斷通惑盡. 塵

沙別惑無明未斷. 捨分段身. 而生界外. 受法

性身. 卽有變易. 所居之土名有餘者. 無明

不斷也. 名方便者. 方便行人之所居也. 故釋

論曰. 出三界外有淨土. 聲聞□支佛出生其

中. 受法性身. 非分段生也. 三實報無障□土

者. 無有二乘. 純諸法身菩薩所居. 破無明顯

下	欄

法性. 得眞實果. 而無明未盡. 潤無漏業. 受法

性報身. 亦名果報國. 仁王經云. 三賢十聖住

果報是也. 以觀實相發眞無漏所得果報故.

名爲實. 修因無定. 色心無□. 故名眞實無

障□土. 華嚴明因陀羅網世界是也. 四常寂

光土者. 妙覺極智所照如如法界之理. 名之

爲國. 亦名法性土. 但眞如佛性非身非土. 而

說身土. 離身無土. 離土無身[&FFFF]#名其土者. 一法

二義. 普賢觀毘盧遮那住處名常寂光. 前二

土是應. 卽應佛所居. 第三亦應亦報. 卽報佛

所居. 第四但是眞淨. 非應非報. 法身所居. 又

云. 常卽法身. 寂卽解脫. 光卽般若. 如世伊三

點不縱橫□別. 名□密藏. 諸佛如來所遊居

處. 眞常究境極爲淨土. 由是觀之. 所謂十

方微塵國土者. 惟吾心中之土也. 三世□沙

諸佛者. 惟吾心中之佛也. 知此則知無一土

不依吾心而建立. 無一佛不由吾性而發現.

然則十萬億外之極樂獨非惟心之淨土乎.

極樂國中之敎主獨非本性之彌陀乎. 又當

知惟此一心具含十界. 身土融通重重無□.

又當知心佛衆生三無差別. 生佛互現. 念念

交參. 所以言諸佛心內衆生塵塵極樂. 衆生

心中諸佛念念彌陀. 又云. 十方淨穢卷懷同

在於刹那. 一念色心羅列遍收於法界. □天

眞本具. 非緣起新成. 一念旣然. 一塵亦爾. 故

能一一塵中一切刹. 一一心中一切心. 一一

心塵復互周. 重重無塵無障□. 一時頓現非

隱顯. 一切圓成非勝劣. 若神珠之頓含衆寶.

猶帝網之交映千光. 我心旣然. 生佛體等. 如

經數: 一九七二

經名: 淨土或問

頁數: 二九五

上	欄

此則方了. 遷神億刹. 實生乎自己心中. 孕質

九蓮. 豈逃刹那際內. 又云極樂遍在一切處.

擧一而全收也. 如帝釋殿上千珠寶網千珠

光影咸入一珠. 一珠光影遍入千珠. 雖珠珠

互遍. 此珠不可爲彼. 彼珠不可爲此. 參而

不雜. 離亦不分. 一一遍彰. 亦無所在. 極樂淨

土卽千珠之一. 十萬億國亦各千珠之一. 至

若三乘人天. 下至地獄餓鬼畜生脩羅. 一一

無非千珠之一. 阿彌陀佛亦千珠直示一珠.

見一佛卽見十方諸佛. 亦見十方九界衆生.

微塵刹海十世古今一印頓圓. 無餘法矣. 如

上所引. 皆佛祖聖賢遞相發揚之明訓也. 知

此則知諸刹諸塵塵塵皆唯心之極樂也. 一

塵一佛佛佛皆本性之彌陀也. 復何疑哉

問曰. 旣謂淨穢融通塵塵極樂. 何娑婆獨不

[&FFFF]#於穢耶. 答曰. 凡夫業感卽淨而穢. 佛眼所

觀卽穢如淨. 豈釋迦報境而果穢哉

問曰. 含攝無餘. 吾信惟心之大矣. 圓融無

□. 吾信惟心之妙矣. 柰何尙滯迷情. 未離穢

業. 則吾惟心之土何由淨耶. 答曰. 心垢土

垢. 心淨上淨. 故維摩經云. 欲得淨土. 當淨其

心. 隨其心淨. 則佛土淨. 夫欲淨其心有. 捨淨

土之修法. 他無能焉

問曰. 淨土修法其詳可得聞乎. 答曰. 淨土無

修. 修因迷有. 法無高下. 高下由根. 根有多

珠. 修分多類. 攝其多類總有三門. 一曰觀

想. 二曰憶念. 三曰衆行. 皆依極樂彌陀以爲

之主也. 一曰觀想者. 如觀經云. 諸佛如來是

法界身. 入一切衆生心想中. 是故汝等心想

中	欄

佛時. 是心卽是三十二相八十隨形好. 是心

作佛. 是心是佛. 諸佛正遍知海從心想生. 是

故應當一心繫念諦觀彼佛. 天台疏曰. 諸佛

如來下泛明諸佛. 是故應當下遍觀彌陀. 法

界身者報佛法性1生也. 衆生心淨法身自在.

故云入. 如白日昇天影現百川. 明佛身自在

能隨物現也. 又法界身是佛身無所不遍. 法

界爲體. 得此觀佛三昧. 解入相應. 故云入

心想也. 是心作佛者. 佛本是無. 心淨故有. 是

心是佛者. 向聞佛本是無心淨故有. 便謂條

然. 故云卽是. 始覺名作. 終成卽是佛. 妙宗釋

曰. 欲想佛身. 須知觀體. 體是本覺. 起成能

觀. 本覺乃是諸佛法界之身. 以諸如來無別

所證全證衆生本性故也. 若始覺有功. 本覺

乃顯. 故云法身從心想生. 又復彌陀與一切

佛. 一身一智應用亦然. 彌陀身顯卽諸佛身.

諸佛相明卽彌陀體. 是故泛明生諸佛身. 以

爲觀察彌陀觀體. 從法界身下. 是約感應道

交釋. 從又法界身下. 約解入相應釋. 融心

解云. 若無初釋則觀非觀佛. 若無次釋則生

佛體殊. 二釋相成. 是今觀法. 妙宗又曰. 今之

心觀非直於陰觀本性佛. 乃託他佛顯乎本

性. 故先明應佛入我想心. 次明佛身全是本

覺. 故應佛顯. 知本性明. 託外義成. 唯心觀

立. 若論作是. 卽不思議三觀也. 以若破若

立皆名爲作. 空假二觀也. 不破不立名之爲

是. 中道觀也. 全是而作則三諦俱破. 三諦俱

立. 全作而是. 則於三諦俱非破非立. 卽中

之空假名作. 能破三惑. 能立三法. 故感他佛

下	欄

三身圓應. 能成我心三身當果. 卽空假之中

名是則全惑卽智. 全障卽德. 故心是應佛. 心

是果佛. 故知作是一心修此三觀. 十六觀之

總體一經之妙宗也. 又曰. 此觀能令四佛土

淨. 如是方爲此經宗致. 乃至云. 以此經本

爲韋提希厭同居穢. 心同居淨故. 談妙觀觀

彼依正. 三觀若成. 粗垢先落. 非有餘淨. 更

生何處. 須知正爲生同居淨故說三觀. 良由

觀妙能破三惑. 不獨感於同居淨土. 隨其惑

斷淺深之處. 自然感得有餘等三. 如病須藥.

本爲身安. 心得仙方修合服之. 不但身安. 兼

能輕骨. 身安可喩生同居淨. 輕骨可喩感上

三土. 只是一藥. 效乃深勝. 如一妙觀能淨四

土. 解云. 韋提本欲捨穢取淨. 而佛示觀法.

捨穢必盡. 顯淨無遺. 如月蓋爲[&FFFF]#舍離果報

之病. 故請觀音及乎宣□. 乃能消伏三毒之

根. 具足五眼之果. 故一心三觀心生淨土者.

以三惑爲穢土之因. 以三諦爲淨土之果. 故

別惑盡則寂光淨究竟三諦也. 別惑未盡則

實報淨分證三諦也. 云云. 如上所明一心三

觀能破三惑能淨四土. 其或未破而生安養

同居者. 託勝增修. 則有餘等三淨可待矣. 且

敎有云. 五濁輕重同居淨穢. 而圓觀輕濁所

感同居依正最淨. 比修戒善及餘經衆善感

安養土. 其相天殊. 故天台宗以圓觀爲定善

也. 二曰憶念者. 或緣相好. 或持名號. 皆名憶

念. 而有理有事. 如華嚴解脫長者云. 我若

欲見安樂世界無量壽如來. 隨意卽見. 如是

十方一切世界所有如來我若欲見. 隨意卽

經數: 一九七二

經名: 淨土或問

頁數: 二九六

上	欄

見. 我能了知一切如來國土莊嚴神通等事.

無所從來. 亦無所至. 無有行處. 亦無住處. 亦

如己身. 無來無去. 無行住處. 然彼如來不來

至此. 我不往彼. 知一切佛及與我心皆如夢

故. 如夢所見從分別生. 見一切佛. 從自心

起. 又知自心. 如器中水. 悟解諸法. 如水中

影. 又知自心. 猶如幻術. 知一切佛. 如幻所

作. 又知自心諸佛菩薩. 悉皆如響. 譬如空谷

隨聲發響. 悟解自心. 隨念見佛. 我如是知. 如

是憶念. 所見諸佛皆由自心. 貞元疏曰. 無所

從來下正辨惟心. 卽心無心便入眞如. 了彼

相虛. 惟心現故. 旣了惟心. 了心卽佛. 故隨所

念無非佛矣. 下列四喩. 通顯惟心. 喩無來往.

別喩兼明不出入等. 四喩皆具四觀. 一正是

惟心. 二惟心故空. 三惟心故假. 四惟心故

中融而無□. 卽華嚴意. 夢喩不來不去. 影喩

不出不入. 幻喩非有非無. 響喩非合非散. 又

如般舟經. 敎修佛立三昧. 專念彌陀. 其略

云. 常念彼佛. 譬如夢見金寶親屬相與娛樂

等. 永明曰. 此喩惟心所作. 卽有而空故無來

去又如幻非實. 則心佛兩忘. 而不無幻相. 則

不壞心佛. 空有無□卽無去來. 不妨普見. 見

卽無見. 常契中道. 是以佛實不來. 心亦不

去. 感應道交惟心自見. 又如楞嚴大勢至云.

若子憶母. 如母憶時. 母子歷生. 不相違遠. 至

我本因地以念佛心入無生忍. □川以理事

判之曰. 觀其母子相憶之喩. 則是同居事相

而已. 觀其自證無生法忍則念佛心. 不可單

約事相而解. 念存三觀. 佛具三身. 心破三

中	欄

惑. 無生忍位乃可入焉. 又如彌陀經云. 執持

名號. 至一心不亂. 淨覺曰. 一心不亂例前妙

觀同名正受. 卽定心定善也. 據往人之論. 則

有理事. 若達此心. 四性不生. 與空慧相應. 是

理一心. 若用心存念. 念念不間. 名事一心

也. 眞歇亦曰. 一心不亂兼含理事. 若事一心

人皆可以行之. 由持名號心不亂故. 如龍得

水. 似虎□山. 此卽楞嚴. 憶佛念佛. 現前當來

必定見佛. 去佛不遠. 不假方便自得心開. 連

攝中下二根之義也. 若理一心亦非他法. 但

將阿彌陀佛四字做箇話頭. 二六時中直下

提□. 不以有心念. 不以無心念. 不以亦有亦

無心念. 不以非有非無心念. 前後際斷一念

不生. 不涉階梯徑超佛地. 余嘗評之. 不以有

心念等文有四節. 可配三觀. 初節配空. 次節

配假. 第三雙離. 第四雙卽. 雙離雙卽可配

中觀. 蓋彼中觀亦含遮照之義也. 合而言之.

無非以修契性. 顯其當處卽空. 全體卽有亦

非空有亦是空有. 不可湊泊. 不可擬議. 心路

絶處. 卽名爲佛. 如上略擧數條通名憶念. 而

各分理事. 其理念者. 與圓觀同. 能破三惑. 能

淨四土. 此攝上上根也. 若其事相念者. 近

則感同居淨. 遠則可爲上三土之因耳. 降此

以下事相不等. 如諸經所說. 或一生繫念. 或

三月繫念. 或晨朝十念. 或七七日念. 或十日

十夜六時中念. 或一日一夜不斷專念. 加以

深信之力淨願之力佛加被力. 皆生極樂. 又

下而至逆惡凡夫. 臨終十念亦許得生. 此攝

中根及下下根也. 三曰衆行者. 如華嚴經普

下	欄

賢菩薩勸進善財童子海會大衆. 發十大願.

一者禮敬諸佛. 二者稱讚如來. 三者廣修供

養. 四者懺悔業障. 五者隨喜功德. 六者請

轉法輪. 七者請佛住世. 八者當隨佛學. 九者

□順衆生. 十者普皆回向. 其一一願皆云. 虛

空界盡. 衆生界盡. 衆生業盡. 衆生煩惱盡. 我

願乃盡. 而虛空界乃至衆生業煩惱不可盡.

故我此願王無有窮盡. 念念相續無有間斷.

身語意業無有疲厭. 至臨命終時. 最後刹那

一切諸根悉皆散壞. 一切威勢悉皆退失. 輔

相大臣宮殿內外象馬車乘珍寶伏藏無復相

隨. 惟此願王不相捨離. 於一切時引導其前.

一刹那間卽得往生極樂世界. 到已卽見阿

彌陀佛. 其人自見生蓮華中. 蒙佛授記. 得授

記已. 經無數劫. 普於十方不可說不可說世

界. 以智慧力. 隨衆生心而爲利益. 乃至能

於煩惱大苦海中. 拔濟衆生令其出離皆得

往生極樂世界. 又如法華經云. 聞是經典. 如

說修行. 於此命終. 卽往安樂世界阿彌陀佛

大菩薩衆圍繞住處. 生蓮花中寶座之上. 不

復爲貪欲所惱. 亦復不爲嗔□愚癡所惱. 亦

復不爲□慢嫉□諸垢所惱. 得菩薩神通無

生法忍. 又如大寶積經. 發十種心往生極樂.

佛告彌勒. 如是十心非諸凡愚不善丈夫具

煩惱者之所能發. 何者爲十. 一者於諸衆生

起於大慈無損害心. 二者於諸衆生起於大

悲無逼惱心. 三者於佛王法不惜身命樂守

護心. 四者於一切法發生勝忍無執著心. 五

者不貪利養恭敬尊重淨意樂心. 六者心佛

經數: 一九七二

經名: 淨土或問

頁數: 二九七

上	欄

種智於一切時無忘失心. 七者於諸衆生尊

重恭敬無下劣心. 八者不著世論於菩提分

生決定心. 九者種諸善根無有雜染淸淨之

心. 十者於諸如來捨離諸相起隨念心. 是名

菩薩發十種心. 由是心故當得往生. 若人於

此十心隨成一心. 樂欲往生彼佛世界. 若不

得生無有是處. 又如觀經云. 欲生彼國者當

修三福. 一者孝養父母. 奉事師長. 慈心不

殺. 修十善業. 二者受持三歸具足衆戒. 不犯

威儀. 三者發菩提心. 深信因果. 讀誦大乘. 勸

進行者. 此三種業過去未來現在諸佛淨業

正因. 疏曰. 初業共凡夫. 次業共二乘. 後業

乃大乘不共之法也. 又如大本三輩發菩提

心及諸經論所明. 誦經持□. 建塔造像. 禮拜

讚頌. 奉持齋戒. 燒香散華. 懸繒幡蓋. 凡一行

一事足以心生者. 資之以信願回向之力. 無

不生也. 如上泛引. 通名衆行. 然願行旣有大

小之不等. 而又各有理事之不同. 且如華嚴

十願寶積十心之類. 生於極樂者. 其所感依

正之勝及所見之佛. 所聞之法. 較諸小行常

流. 應必懸異也

問曰. 吾聞善財童子圓頓利根. 一生取辨. 今

乃不生華藏. 而勸生極樂. 此何意耶. 答曰. 華

嚴疏中自有此問. 彼所答云. 有緣故. 歸憑情

一故. 不離華藏故. 卽本師故. 謂華藏中所有

佛刹皆微塵數. 極樂去此十萬億土. □未出

於刹種之中. 故不離也. 經云. 或有見佛無

量壽觀自在等共圍繞. 此讚遮那. 隨名異化

故卽本師也. 又曰. 普賢爲善財海衆結歸極

中	欄

樂者. 蓋爲信解圓宗之人入文殊智修普賢

行.  福慧事理皆稱法界. 此大心人雖妙悟本

明頓同諸聖. 然猶力用未充. 未及如來出世

普利衆生. 所以暫依淨土親近彌陀. 直至成

佛. 意在此也

問曰. 衆行門中. 旣云大小不等理事有殊. 所

感生相亦乃懸異. 然則觀想憶念二門修各

不等. 其所感相同耶異耶. 答曰. 皆不同也. 故

永明曰. 九品往生事非一等. 或遊化國見佛

應身. 或生報土見佛眞體. 或一夕而便登上

地. 或經劫而方證小乘. 或利根鈍根. 或定意

散意. 或道悟遲速. 而機器不同. 或花開早晩.

而時限有異. 又慈雲曰. 雖分九品. 猶是略分.

若更細分亦應無量

問曰. 極樂只是同居本非實報. 何謂或生報

土見佛眞體耶. 答曰. 爾將謂同居之外別有

實報耶. 當知三土不離同居. 特身境受用遞

遞不相同耳. 如經云. 彌陀佛身高六十萬億

那由他□河沙由旬等. 古師曰. 此實報身也.

又□川曰. 極樂國土四土不同. 豈但極樂爲

然. [&FFFF]#溪云. 直觀此土. 四土具足. 如當時華嚴

海會不離逝多林. 而諸大聲聞不知不見. 卽

此類也

問曰. 旣云此土四土具足. 只消就此展轉修

行. 反欲捨此而生彼國何耶. 答曰. 此方雖具

四土. 奈何穢業難除. 夫欲捨穢取淨. 勢須

彼國心生. 四明云. 此土濁重十信方出苦輪.

彼土境勝. 九品悉皆不退. 豈不聞. 大通佛世

受敎之徒. 已經塵點劫來. 尙在聲聞之地. 皆

下	欄

因退轉. 故涉長時. 如身子已證六心. 猶自退

落五道. 肉悠悠修行者乎. 蓋由此土多値退

緣故. 云魚子菴羅華菩薩初發心三事因中

多及其結果少. 若生極樂. 藉彼勝緣. 博地凡

夫便階不退. 以是之故心生彼國

問曰. 同居淨土其類甚多. 今偏指極樂. 而又

偏讚其境勝. 緣勝何耶. 答曰. 經云彼國衆生

無有衆苦. 但受諸樂. 故名極樂. 今以娑婆對

而比之. 此則血肉形軀. 有生皆苦. 彼則蓮華

化生. 無生苦也. 此則時序代謝. 衰老日侵. 彼

則寒暑不遷. 無老苦也. 此則四大難調. 多

生病患. 彼則化體香潔. 無病苦也. 此則七十

者稀. 無常迅速. 彼則壽命無量. 無死苦也. 此

則親情愛戀. 有愛必離. 彼無父母妻子. 無愛

別離苦也. 此則仇敵□□. 有□必會. 彼則上

善聚會. 無□憎會苦也. 此或困苦饑寒. 貪心

不足. 彼皆衣食珍寶. 受用現成. 此或醜穢形

骸. 根多缺陋. 彼則端嚴相貌. 體有光明. 此則

輪轉生死. 彼則永證無生. 此有四趣之苦. 彼

無三惡之名. 此則丘陵坑坎[&FFFF]#棘爲林. 土石

諸山穢惡充滿. 彼則黃金爲地. 寶樹參天. 樓

聳七珍. 花敷四色. 此則雙林已滅. 龍華未來.

彼則無量壽尊現在說法. 此則觀音勢至徒

仰嘉名. 彼則與二上人親爲勝友. 此則群魔

外道惱亂正修. 彼則佛化一統魔外絶□. 此

則媚色妖□迷惑行者. 彼則正報淸淨實無

女人. 此則惡獸□魅交扇邪聲. 彼則水鳥樹

林咸宜妙法. 二土較量. 境緣□別. 而樂邦之

勝其數無窮. 未暇悉擧也. 其境勝者可以攝

經數: 一九七二

經名: 淨土或問

頁數: 二九八

上	欄

衆生取淨之情. 其緣勝者可以助生者修行

之力. 雖同居淨類甚多. 惟極樂修行緣具故

偏指也

問曰. 十方如來皆可親近. 今獨推彌陀者何

耶. 答曰. 獨推彌陀. 其故有三. 一誓願深重.

二娑婆有緣. 三化道相關也. 願重者. 經云. 彌

陀往昔因中. 嘗發種種廣大誓願. 其略曰. 若

我成佛已來. 其有衆生願生我國. 或聞我名.

修諸善本. 稱我名號. 乃至十念. 若不生者. 誓

不取正覺. 旣生我國. 若有退轉. 不決定成佛

者. 誓不取正覺. 故華嚴□曰. 彌陀願重. 偏

接娑婆衆生也. 有緣者. 我佛釋迦現在世時.

衆生聞佛所敎. 歸向彌陀. 固已多矣. 觀佛滅

後未世衆生. 無問僧俗男女貴賤貧富. 稍聞

佛敎者. 無不信向. 未聞佛敎者. 亦會稱名. 縱

是頑愚暴惡無信之徒. 或遭厄難危險之處 .

或發讚歎怨嗟之聲. 不覺信口便叫阿彌陀

佛. 至於兒童女子戱弄之際. 聚沙搏泥. 圖牆

□壁. 便作彌陀佛像. 甚至於學行未穩學語

未成者. 自然能唱阿彌陀佛. 此皆不勸而發.

不敎而能. 非有緣而何. 又如無量壽經云. 吾

說此經. 令見無量壽佛及其國土. 所當爲者.

皆可心之. 無得以我滅度之後復生疑惑. 當

來之世經道滅盡. 我以慈愍特留此經更住

百歲. 其有衆生値此經者. 隨意所願皆可得

度. 又經云. 此經滅後佛法全無但留阿彌陀

佛四字名救度萬衆生. 其有不信而謗毁者.

當墮地獄具受衆苦. 故天台云. 當知彼佛於

此惡世偏有緣耳. 相關者先覺謂. 兩土聖人

中	欄

示居淨穢. 以□攝二門調伏衆生. 此以穢以

苦以促以多魔惱而□之. □知所厭. 彼以淨

以樂以延以不退轉而攝之. □知所欣. 旣厭

且欣. 則化道行矣. 又我釋迦於三乘授道之

外其有度未盡者. 度在彌陀. 故於諸大乘經

丁寧反覆稱讚勸往者. 蓋化道之相關也. 以

是三者之故. 乃獨推焉

問曰. 偏指獨推之說. 旨哉言乎. 欣厭取捨之

方. 至哉敎矣. 敢問. 欣厭取捨得無愛憎能所

之過乎. 答曰. 汝不知言也. 此非世間之愛憎

能所也. 此乃十方如來轉凡成聖之通法也.

若非厭捨. 何以轉凡. 若非欣取. 何以成聖. 故

自凡夫預乎聖位. 由聖位以至等覺. 其間等

而上之. 無非欣厭. 極乎妙覺取捨始亡. 故

先德云. 取捨之極與不取捨無有異也. 肉此

淨土之法只一化機. 而釋迦彌陀之所共立

者也. 此指其往. 彼受其來. □非厭捨. 離此無

由. □非欣取. 生彼無分. 旣捨此矣. 又生彼

矣. 藉彼勝緣直至成佛. 然愛憎能所功莫大

矣. 何過之有故

問曰. 取捨之談無敢議矣. 但往生之說能不

乖於無生之理乎. 答曰. 天台云. 智者熾然心

生淨土. 達生體不可得. 卽是眞無生. 此謂心

淨故佛土淨. 愚者爲生所縛. 聞生卽作生解.

聞無生卽作無生解. 不知生卽無生無生卽

生也. 長蘆曰. 以生爲生者. 常見之所失也. 以

無生爲無生者. 斷見之所惑也. 生而無生無

生而生者. 第一義諦也. 天衣曰. 生則決定生.

去則實不去. 三家之說其旨甚明. 今余復以

下	欄

性相二字釋之. 妙眞如性本自無生. 因緣和

合乃有生相. 以其性能現相故. 曰無生卽生.

以其相由性現故. 曰生卽無生也. 知此則知

淨土之生惟心所生無生而生. 理何乖焉

問曰. 往生之說其旨昭然. 但今之學者不能

曉了. 千人萬人疑道. 極樂遠隔十萬億國. 臨

命終時恐難得到. 復何策以曉之. 答曰. 是可

○也. 說了許多心外無土土外無心. 到者□

猶道不曉. 此無他. 只是衆生妄認自心在色

身之內方寸之間. 不知自家心量元自廣大.

豈不聞讚佛偈云. 心包太虛. 量周沙界. 且十

方虛空無量無邊. 被我心量都盧包了. □沙

世界無量無數. 我之心量一一周遍. 如此看

來. 十萬億國在我心中. 其實甚近. 何遠之

有. 命終生時. 生我心中. 其實甚易. 何難之

有. 豈不見十疑論云. 十萬億刹爲對凡夫肉

眼生死心量說耳. 但使衆生淨土業成者. 臨

終在定之心卽是淨土受生之心. 動念卽是

生淨土時. 爲此觀經云. 彌陀佛國去此不遠.

又業力不可思議. 一念卽生. 不須愁遠. 又如

人夢身雖在床. 而心意識遍至他方. 生淨土

亦然. 不須疑也. 經云. 一迪指頃卽得往生. 又

云. 屈伸臂頃. 又云. 頃刻之間. 故自信錄云.

十萬億刹頃刻至者. 自心本妙耳此等重重

喩說. 只是言其生在自己廣大心中甚近而

甚易者也. 我如今且莫說廣大心量. 且只就

汝色身之內方寸之間. 說箇譬喩. 譬如此方

到西天竺. 動經十萬餘里. 一路之間多經國

土. 有一人雖未親到. 曾聞他人講說一遍. 記

經數: 一九七二

經名: 淨土或問

頁數: 二九九

上	欄

憶在心. 其人後時坐臥之間. 忽動一念思量

彼國. 思量千里便到千里. 思量萬里. 便到萬

里. 思量天竺便到天竺. 以此比之. 生淨土

便是這箇道理. 豈不是迪指之頃. 一念便到.

何難到之有哉. 汝若不修淨業要到極難. 淨

業若成要到極易. 但辨肯心. 決不相□

問曰. 不修淨業要生極難. 此誠言也. 何故前

擧逆惡凡夫臨終亦生. 吾未聞其詳. 而且有

疑. 幸詳示而釋之. 答曰. 觀經云. 下品下生

者. 或有衆生作不善業. 五逆十惡具諸不善.

如此愚人以惡業故. 應墮惡道經歷多劫受

苦無窮. 如此愚人臨命終時. 遇善知識種種

安慰爲說妙法敎令念佛. 此人苦逼不遑念

佛. 善友告言. 汝若不能念者. 應稱無量壽

佛. 如是至心令聲不絶. 具足十念稱南無阿

彌陀佛. 稱佛名故. 於念念中. 除八十億劫生

死之罪. 命終之時. 見金蓮華猶如日輪住其

人前. 如一念頃卽得往生極樂世界. 於蓮華

中滿十二大劫蓮華方開. 觀世音大勢至以

大悲音聲. 爲其廣說諸法實相除滅罪法. 聞

已歡喜. 應時卽發菩提之心. 此其詳也. 雖十

二劫處蓮華中. 而其受用快樂如□利天. 故

古者云. 華中快樂如□利. 不比人間父母胎.

逆惡得生者. 觀經疏曰. 以念佛除滅罪障故.

卽以念佛爲勝緣也. 余詳經意. 卽是念佛滅

罪而生. 然以疏論參而明之. 則有三義. 一者

或問. 如何以少時心力而能勝終身造惡耶.

曰心雖少時. 而其力猛利. 是心勇決名爲大

心. 以捨身事急故. 如人入陣不惜身命名爲

中	欄

健人也. 二者此雖造惡. 或現世曾修三昧故.

臨終勸念定心易成. 亦是乘急戒緩人也. 縱

現世不修三昧. 亦是宿種今熟. 以宿善業强

故. 臨終得遇善知識. 十念功成也. 三者若非

宿種. 又非現修. 則其念佛之時. 必有重悔. 故

永明曰. 善惡無定. 因緣體空. 跡有升比. 事分

優劣. 眞金一兩勝百兩之疊華. □火微光□

萬□之積草

問日. 五濁惡世人皆有罪. 縱未造五逆重罪.

其餘罪業孰能無之. 苟不懺悔消滅. 但只臨

終念佛能往生乎. 答曰. 亦得生也. 此乃全藉

彌陀不思議之大願力也. 那先經云. 如持百

枚太石置於船上. 藉船力故石不沒水. 若無

其船. 小石亦沒. 喩彼世人一生造惡臨終念

佛不人泥□. 若非念佛. 雖作小惡. 亦入泥□.

肉大惡乎. 船喩佛力. 石喩惡業. 故昔人有帶

業而生之說. 四土文中亦云. 具惑染者亦得

生同居淨也. 又如僧雄俊. 臨入□湯. 幷汾州

人屠牛爲業. 臨終見群牛逼觸其身苦痛切

己. 及張鐘□殺□爲業. 臨終見神人驅群□

喙破兩目流血盈床. 稱佛名號俱生淨土. 此

非佛力而何請復以喩明之. 如人現犯官法.

應入官內. 以投託國王. 承王宣召. 則官不

能拘而復達帝京也. 所以西資□云. 得生淨

土. 是假他力. 彌陀願攝釋迦勸讚諸佛護念.

如渡大海. 旣得巨舟. 仍有良導. 加以便風必

能速到彼岸也. 若其不肯登舟. 遲留惡國者.

誰之過歟

問曰. 前云. 博地凡夫便階不退. 此必已無惡

下	欄

業者也. 今此帶業而生. 能不退乎. 答曰. 例

皆不退. 經云. 其有生者悉住正定之聚. 又云.

衆生生者皆是阿□跋致. 又十疑論云. 有五

因緣能令不退. 一者阿彌陀佛大悲願力攝

持故不退. 二者佛光常照菩提心常增長故

不退. 三者水鳥樹林風聲樂音皆說苦空. 聞

者常起念佛念法念僧之心故不退. 四者彼

國純諸菩薩以爲良友. 無惡緣境. 外無外道

鬼魔. 內無邪三毒等. 煩惱畢竟不起故不退.

五者生彼國者壽命永劫. 共佛齊等故不退

也. 又古人云. 不願生淨土則已. 願生則無不

得生. 不生則已. 生則永不退轉也

問曰. 一生造惡. 臨終念佛帶業得生. 又無退

轉. 此彌陀願力誠乎. 不可思議矣. 然則我於

生前. 且做世間事業. 直待臨終然後念佛. 可

乎. 答曰. 苦哉苦哉. 何等愚謬之言也. 砒霜

Ｃ酒毒中之毒. 今汝此言毒於砒霜Ｃ酒者

也. 非特誤□自己. 又且誤□天下曰僧曰俗

善男信女. 皆此言也. 向所謂逆惡凡夫臨終

念佛者. 乃是宿有善根福德因緣. 方遇知

識. 方得念佛. 此等僥倖萬萬人中無一箇半

箇. 汝將謂人人臨終有此僥倖哉. 豈不見群

疑論云. 世間有十種人. 臨終不得念佛. 一者

善友未必相遇故無勸念之理. 二者業苦纏身

不遑念佛. 三者或偏風失語不能稱佛. 四者

狂亂失心注想難成. 五者或遭水火不暇至

誠. 六者遭遇豺狼無復善友. 七者臨終惡友

壞彼信心. 八者飽食過度昏迷致死. 九者軍

陣□戰奄忽而亡. 十者忽墜高巖傷壞性命.

經數: 一九七二

經名: 淨土或問

頁數: 三○○

上	欄

如此等十種之事. 皆是尋常耳聞眼見. 不論

僧俗男女. 人皆有之. 或宿業所招. 現業所

感. 忽爾現前. 不容□避. 爾又不是神通聖人.

有宿命通能知臨終有業無業. 又不是有他

心天眼能知臨終好死惡死. 如上十種惡緣

忽然遭著一種. 便休了也. 便做手脚不得了

也. 便有知識言佛圍繞. 救爾不得了也. 便

須隨業受報. 向三途八難中受苦受罪. 到那

時要聞佛名不聞了也. 直饒爾無此惡緣. 只

是好病而死. 亦不[&FFFF]#風刀解體四大分離. 如

生龜脫筒□蟹落湯. 痛苦逼迫□怖□惶. 念

佛不得了也. 更饒爾無病而死. 又或世緣未

了. 世念未休. 貪生怖死. 擾亂胸懷. 若是俗人

又兼家私未明. 後事未辨. 妻啼子哭. 百種憂

煎. 念佛不得了也. 更饒爾未死以前. 只有些

少病痛在身. 忍疼忍苦. 叫喚呻吟. 問藥心醫.

祈禱懺悔. 雜念紛飛. 念佛不得了也. 更饒

爾未病以前. 只是年紀老大. 衰相現前. 困頓

龍鍾. 愁嘆憂惱. 只向箇衰老身上. 左安右排.

念佛不得了也. 更饒爾未老以前. 正是少

壯之日. 正好念佛之時. 稍或狂心未歇. 俗務

相關. 東攀西緣. 胡思亂相. 業識茫茫. 念佛不

得了也. 更饒爾閑自在有志修行. 稍於世相

之中. 照不破放不下. 把不定坐不斷. 忽遭此

子境界現前. 一箇主人隨他顚倒. 念佛不得

了也. 爾看他老病之時少壯淸閑之日. 稍有

一事掛心. 早是念佛不得. 肉待臨終時哉. 何

肉爾更道. 且做世間事業. 爾眞癡人說此癡

話. 敢保爾錯用身心了也. 且世間事業如夢

中	欄

如幻如影如響. 那一件有實效. 那一件替得

生死. 縱饒廣造伽藍多增常住. 攀心名位交

結官豪. 爾將謂多做好事. 殊不知犯了如來

不體道本廣造伽藍等戒. 豈不見道. 有爲之

功多諸過咎. 天堂未就. 地獄先成. 生死未明.

皆成苦本. 眼光落地. 受苦之時. 方知平生所

作盡是枷上添枷. 鎖上添鎖. □湯下增柴百.

劍樹上助刀□. 袈裟下失□人身. 萬劫難復.

鐵漢聞之. 也須淚落. 祖師如此苦口勸人. 曾

許爾且做事業. 待臨終方念佛乎. 又不見. 死

心禪師道. 世間之人財寶如山. 妻妾滿前. 日

夜歡樂. 他豈不要長生在世. 爭奈前程有限

暗□相催. 符到奉行不容住滯. 閻羅老子不

順人情. 無常鬼王有何面目. 且據諸人眼□

親見耳□親聞. 前街後巷. 親情眷屬. 朋友兄

弟. 强壯後生. 死□多少. 世人多云待老來方

念佛. 好敎爾知. 黃泉路上無老少. 能有幾人

待得老. 到少年夭死者多矣. 古人云. 莫待老

來方念佛. 孤墳多是少年人. 又云. 自從早年

索妻養兒. 經營家計. 受盡萬千辛苦. 忽然三

寸氣斷. 未[&FFFF]#一旦皆休. 若是孝順兒孫. 齋

得幾僧看得部經. 燒得陌紙. 春三秋九做得

碗羹飯. 哭得幾聲. 猶是記憶爺娘. 若是不肖

之子. 父母方死. 骨頭未冷. 作撻財産. 出賣田

園. 恣意作樂. 以此較之. 著甚□急. 兒孫自有

兒孫福. 莫與兒孫作馬牛. 復引古德云. 冷笑

富家翁. 營生忙似箭. □內米生□. 庫中錢爛

貫. 日□把秤稱. 夜間點燈算. 形骸如傀儡. 莫

敎繩索斷. 死心如此苦口勸人. 曾許爾且做

下	欄

事業. 待臨終方念佛乎. 當思人生在世能有

幾時. 石火電光[&FFFF]#眼便過. □此未老未病之

前. □搜身心撥棄世事. 得一日光景念一日

佛名. 得一時工夫修一時淨業. 由他臨命終

時. 好死惡死我之盤纏預辦了也. 我之前程

穩穩當當了也. 若不如此. 後悔難追. 思之

思之

問曰. 吾之言過矣. 駟不及舌矣. 承師之敎. 誰

不寒心. 奈何人心易進易退. 一聞警策. 勇猛

精勤. 忽於目前逢一障難. 便轉念頭別心方

便. 都道淨業只是身後之事. 於今目前無所

利濟. 從此身心一時放退. 是亦無□其然耶.

答曰. 汝之所見未廣也. 豈不見經中道. 受持

佛名者. 現世當獲十種勝利. 一者晝夜常得

一切諸天大力神將河沙眷屬隱形守護. 二

者常得二十五大菩薩如觀世音等及一切諸

菩薩常隨守護. 三者常得諸佛晝夜護念阿

彌陀佛常放光明攝受此人. 四者一切惡鬼

若夜叉若羅刹皆不能害. 一切毒蛇毒龍毒

藥悉不能中. 五者火難水難□賊刀箭牢獄

枷鎖橫死狂生悉皆不受. 六者先所作業悉

皆消滅. 所殺□命彼蒙解脫更無執對. 七者

夜夢正直. 或復夢見阿彌陀佛勝妙色像. 八

者心常歡喜. 顔色光澤. 氣力充盛. 所作吉利.

九者常爲一切世間人民恭敬供養歡喜禮

拜. 猶如敬佛. 十者命終之時. 心無怖畏. 正念

現前. 得見阿彌陀佛及諸聖衆持金蓮華接

引往生. 西方淨土盡未來際受勝妙藥. 如上

十種利益. 經文具載. 乃佛口之所宜也. 旣